Quan arribèc en magnific palai de Priam, aprovedit de ludents portaus (en eth i auie cinquanta crambes de polimentada pèira, seguides, a on dormien es hilhs de Priam damb es sues legitimes esposes; e dauant, laguens deth madeish pati, ues autes dotze bastides parièr damb carrèus, contunhes e plafonades, a on s’ajaçauen es gendres de Priam e es sues castes esposes) li gessec ar encontre era sua amna mair qu’anaue ara cèrca de Laodice, era mès beròia des princeses; e cuelhent-li era man, li didec: